als_Latn dik_Latn sag_Latn
Angelina Jolie do të bashkëpunojë me stilisten Stella McCartney për disenjimin e një koleksioni për fëmijë, frymëzuar nga filmi më i ri i aktores "Maleficent". Në këtë film Jolie do të ketë rolin kryesor si një ndër shtrigat më të bukura të filmave për fëmijë dhe Elle Fanning do ketë rolin e Princeshë Aurorës.
Koleksioni do të përmbajë stile për vajza dhe djem të moshës nga 4-14 vjeç që nga bluzat, atletet, fustanet e princeshave apo sandalet. Projekti do të lançohet në fund të prillit, përpara se filmi të dalë në 30 maj. Një pjesë e shitjeve, rreth 10 përqind do të shkojnë në ndihmë të fëmijëve të fshatrave SOS për t'iu ofruar shtëpi fëmijëve në nevojë.
"Unë gjithmonë kam qënë fanse e madhe e filmave të Disney-t në fëmijërinë time, ashtu si mamaja ime. Unë jam rritur duke parë ato filma si çdo fëmijë tjetër. Tani që erdhi mundësia dhe që Angelina më ftoi mua në xhirimet e filmit, nuk u mendova dy herë për këtë projekt" u shpreh stilistja McCartney.
Burimi: Vogue
als_Latn als_Latn als_Latn zho_Hans